**MAŽEIKIŲ R. SEDOS VYTAUTO MAČERNIO GIMNAZIJA SKELBIA KONKURSĄ**

**ŪKVEDŽIO PAREIGOMS UŽIMTI**

Atranka vykdoma pagal Lietuvos Respublikos Vyriausybės 2017 m. birželio  21 d. nutarimą Nr. 496 “Dėl Darbo kodekso įgyvendinimo” ir jo pakeitimus.

 Darbo vieta – Mažeikių r. Sedos Vytauto Mačernio gimnazija

 Darbo krūvis – 1,0  etato (40 val. per savaitę), pareigybės lygis B

 Darbo sutartis – neterminuota

 Darbo apmokėjimas – vadovaujantis Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu atsižvelgiant į vadovaujamo darbo patirtį.

 Pareiginės algos pastoviosios dalies koeficientas – 0,68.

 ***Ūkvedys*** ***turi atitikti šiuos reikalavimus:***

* ne žemesnis kaip aukštesnysis išsilavinimas, įgytas iki 2009, ar specialusis vidurinis išsilavinimas, įgytas iki 1995 metų;
* žinoti dokumentų valdymo, darbo teisės, darbuotojų saugos ir sveikatos, priešgaisrinės saugos, civilinės saugos, higienos normas bei taisykles, išmanyti pastatų techninės priežiūros pagrindus;
* būti susipažinusiam ir savo veikloje vadovautis Lietuvos Respublikos įstatymais, Vyriausybės nutarimais, kitais teisės aktais ir dokumentais, reglamentuojančiais atliekamas funkcijas;
* turėti gerus darbo kompiuteriu bei biuro įranga įgūdžius, mokėti dirbti Microsoft Office, informacine sisitema SABIS, KONTORA, LABIS programiniais paketais, naudotis technine ir programine įranga, interneto ištekliais;
* gebėti savarankiškai planuoti mokyklos ūkinę veiklą, vykdyti pirkimus, rengti ataskaitas ir kitus dokumentus; gebėti savarankiškai planuoti, organizuoti savo pavaldžių darbuotojų veiklą, kaupti, sisteminti, apibendrinti, analizuoti informaciją, pateikti išvadas, dokumentus, spręsti iškilusias problemas, dirbti komandoje; išmanyti dalykinio bendravimo etikos, elgesio kultūros pagrindus, sugebėti konstruktyviai bendrauti
* sklandžiai dėstyti mintis raštu ir žodžiu, išmanyti Dokumentų rengimo ir raštvedybos taisykles

***Mes Jums siūlome:***

* lankstų darbo grafiką;
* galimybę augti ir tobulėti kartu, kelti kvalifikaciją, realizuoti savo idėjas;
* saugią darbo aplinką ir draugišką kolektyvą;

***Pretendentai pateikia šiuos dokumentus***

* Prašymą leisti dalyvauti atrankoje;
* Asmens tapatybę patvirtinančio dokumento kopiją;
* Išsilavinimą patvirtinančio dokumento kopiją;
* Kvalifikaciją, darbo stažą patvirtinančių dokumentų kopijas;
* Gyvenimo aprašymą parengtą europass formatu;
* Galima pateikti buvusių darbdavių rekomendacijas.

 Dokumentus iki 2025 m. rugpjūčio 7 d.  galima pateikti adresu Dariaus ir Girėno g. 16, Seda Mažeikių r, siųsti el. paštu: sedosgimnazija@gmail.com arba registruotu laišku.

 Pretendentų pateikti dokumentai registruojami. Dokumentų originalai pateikiami atrankos dieną ir sutikrinti grąžinami pretendentui.

 Pretendentai, atitinkantys atrankos reikalavimus, bus informuojami asmeniškai telefonu arba el. paštu 2025 m. rugpjūčio 11 d. ir kviečiami pokalbiui.

 Atrankos būdas – pateiktų dokumentų analizė ir pokalbis.

  Atrankos pokalbis planuojamas  2025 m. rugpjūčio 14 d. 10.00 val. Sedos Vytauto Mačernio gimnazijoje.